text: Til salg-skiltene står tæt i Nordborg
  27 november 2011 kl. 18.53
  Nordborg er det sted i vores landsdel, hvor det er sværest at få solgt sit hus. Til salg-skiltene står tæt, men der er langt mellem køberne.
  Den gennemsnitlige liggetid - altså den tid, det tager at få solgt sit hus - er nu oppe på 410 dage. 
  Det placerer den nordalsiske by på en 9. plads på Top 10-listen over danske byer, som ingen tilsyneladende gider bo i.
  Skagen kan "prale" med en førsteplads og dermed den længste liggetid: 549 dage tager det at få solgt sit hus i Skagen ifølge den undersøgelse som bolig.dk har offentliggjort.
   
  I Nordborg har Edit og Hermann Bartholdi haft deres hus til salg i et halvt år, og de har ifølge ejendomsmægleren udsigt til at skulle vente et år mere, før en køber slår til.
  
  Her er listen
  Men så kan det måske være en trøst, at det står meget værre til med hussalget  andre steder.
  Øverst på listen over liggetider er altså Skagen,derefter følger Brovst i Nordjylland, Rødby, Nakskov, Lemvig, Karup, Fjerritslev, Haslev - så kommer Nordborg - og på 10. pladsen Nørre Alslev.
  